FI Euroopan unionin virallinen lehti C 141/54

Kanne 8.4.2009 — ISDIN v. SMHV — Pfizer (ISDIN)

(Asia T-153/09)

2009/C 141/110

Kannekirjelmän kieli: englanti

Asianosaiset

Kantaja: ISDIN, SA (Barcelona, Espanja) (edustaja: lakimies Esteve Sanz)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: Pfizer Ltd (Sandwich, Yhdistynyt kuningaskunta)

Vaatimukset

— Sisämarkkinoiden harmonisointiviraston (tavaramerkit ja mallit) ensimmäisen valituslautakunnan 22.1.2009 asiassa R 390/2008-1 tekemä päätös on kumottava

— toissijaisesti sisämarkkinoiden harmonisointiviraston (tavaramerkit ja mallit) ensimmäisen valituslautakunnan 22.1.2009 asiassa R 390/2008-1 tekemä päätös on kumottava siltä osin kuin sillä mitätöidään rekisteröity yhteisön tavaramerkki, jonka mitättömyyden julistamista on haettu tiettyjen luokkaan 5 kuuluvien tavaroiden ja palvelujen osalta, ja

— vastaaja ja tarvittaessa vastapuoli valituslautakunnassa on velvoitettava korvaaman menettelystä ja valituslautakunnassa käydystä menettelystä aiheutuneet oikeudenkäyntikulut.

Oikeudelliset perusteet ja pääasialliset perustelut

Rekisteröity yhteisön tavaramerkki, jonka mitättömäksi julistamista on vaadittu: sanamerkki ISDIN luokkiin 3 ja 5 kuuluvia tavaroita ja palveluja varten.

Yhteisön tavaramerkin haltija: kantaja.

Yhteisön tavaramerkin mitättömäksi julistamista koskevan vaatimuksen esittäjä: vastapuoli valituslautakunnassa.

Mitättömyysosaston ratkaisu: Kyseessä olevan yhteisön tavaramerkin osittainen mitättömäksi julistaminen.

Valituslautakunnan ratkaisu: Valituksen hylkääminen.

Kanneperusteet: Neuvoston asetuksen 40/94 (1) 73 artiklan (josta on tullut neuvoston asetuksen 207/2009 75 artikla) ja komission asetuksen N:o 2868/95 (2) 50 säännön 2 kohdan h alakohtaa on rikottu, koska valituslautakunta ei ole noudattanut velvollisuuttaan perustella kyseessä olevien tavaramerkkien sekaannusvaaraa. Neuvoston asetuksen 40/94 51 artiklan 1 kohdan a alakohtaa (josta on tullut neuvoston asetuksen 207/2009 52 artiklan 1 kohdan a alakohta), luettuna yhdessä 8 artiklan 1 kohdan b alakohdan (josta on tullut neuvoston asetuksen 207/2009 8 artiklan 1 kohdan b alakohta) sekä 74 artiklan (josta on tullut neuvoston asetuksen 207/2009 76 artikla) kanssa, on rikottu, koska valituslautakunta on kieltäytynyt ottamasta huomioon kantajan perusteluissaan tekemää rajausta ja siten katsonut yleisesti, että kyseessä olevat tavarat ovat samanlaisia. Toissijaisesti neuvoston asetuksen 40/94 51 artiklan 1 kohdan a alakohtaa, luettuna yhdessä 8 artiklan 1 kohdan b alakohdan kanssa, on rikottu, koska riidanalaisessa päätöksessä viitataan tiettyihin luokkaan 5 kuuluviin tavaroihin. Neuvoston asetuksen 40/94 51 artiklan 1 kohdan a alakohtaa, luettuna yhdessä 8 artiklan 1 kohdan b alakohdan kanssa, on rikottu, koska valituslautakunta on vahvistanut mitättömyysosaston ratkaisun kaikkien riidanalaisen tavaramerkin alun perin kattamien tavaroiden osalta.

(1) Korvattu yhteisön tavaramerkistä 26.2.2009 annetulla neuvoston asetuksella (EY) N:o 207/2009, EUVL L 78, s. 1.

(2) Yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13 päivänä joulukuuta 1995 annettu komission asetus (EY) N:o 2868/95 (EYVL 1995 L 303, s.1).